Vam allotjar-nos a la planta baixa de la masia, amb cuina totalment equipada, un lavabo i gran zona d'estar i habitació amb llit de matrimoni. Tot i que durant la nostra estada feia força calor a l'exterior (finals de juliol) a l'interior s'estava molt fresquet. Aquesta casa és perfecta, tant per les persones que busquin desconnectar i descansar, com pels que busquin realitzar activitats a la natura o culturals a la zona, ja que hi ha nombroses rutes per caminar que passen directament per la casa, a més de tenir paratges de gran bellesa al voltant. El propietari coneix molt bé la zona i ens va recomanar des de restaurants com a activitats, de manera molt amable i sempre respectant la nostra privacitat. L'estada se'ns va fer curta!